Shalom ja tervetuloa Jerusalem Studioon!
Tammikuussa 2011 syyrialaiset lähtivät kaduille ja liittyivät
muiden arabikansojen tavoin niin sanottuun "Arabikevääseen".
Mielenosoittajat vaativat tyrannimaisen Ba'ath-puolueen hallinnon loppua,
demokraattisia vaaleja ja presidentti Bashar al-Assadin eroa.
Hallitus vastasi mielenosoituksiin ankaralla väkivallalla,
joka on surmannut tähän mennessä lähes 20 000 siviiliä.
Vapaan Syyrian armeija on taistellut Syyrian armeijaa vastaan
siitä lähtien, kun mielen- osoitukset alkoivat 2011.
Yhteenotot ovat usein tiheästi asutuilla alueilla,
aiheuttaen tuhoa Syyrian kaupungeissa ja väestössä.
Jopa 180 000 ihmistä on paennut Turkin pakolaisleireihin.
Kansainvälinen yhteisö on tuominnut Syyrian hallituksen väkivallan.
Tähän mennessä se ei ole kuitenkaan tehnyt käytännön toimenpiteitä
osittain siksi, että Venäjä ja Kiina kannattavat Assadin hallintoa.
Tänään vieraanamme on varaministeri Ayoob Kara,
joka on kauan puolustanut syyrialaisten ihmisoikeuksia.
Tervetuloa varaministeri Kara!
- Kiitos!
- Tervetuloa myös kanssa- juontajani Saana Sladkov,
ja TV7:n analyytikko Mati Shoshani.
Kysyisin ensin Matilta: Mikä on Syyrian tilanne tällä hetkellä?
- Syyrian tilanne on hyvin vaikea.
Vaikka tulitauosta on yritetty sopia, taistelu jatkuu.
Väkivalta jatkuu molemmilla puolilla.
Vapaan Syyrian armeija ja Syyrian armeija
taistelevat useista eri alueista.
Kuolonuhreja on valtavasti kummallakin puolella.
Siviiliuhreja on paljon. Tilanne on synkkä.
Toisaalta länsi painostaa Assadia,
ja Syyriaa vastaan on asetettu taloudellisia pakotteita.
Toisaalta kotimaassa kansa taistelee häntä vastaan.
Kansainvälinen yhteisö kehottaa häntä eroamaan,
tai järjestämään vaalit - mitä tahansa,
jotta väkivalta loppuisi.
Kansainvälinen yhteisö on kehottanut länsimaita hyökkäämään Syyriaan.
Joko ilmaiskulla, tai rahoittamalla Vapaan Syyrian armeijaa.
Länsi on painostanut Syyriaa, jotta he tekisivät jotakin
väkivallan ja verenvuodatuksen pysäyttämiseksi,
ja myös Assadin syrjäyttämiseksi.
- Varaministeri Kara,
Olette usein ilmaissut tukenne Syyrian oppositiolle, miksi?
- Ensinnäkin, me olemme osa vapaata maailmaa.
Tarvitsemme vapautta ja demokratiaa myös ympärillämme Lähi-idässä.
Emme voi olla välinpitämättömiä Syyrian siviiliuhrien suhteen.
Minusta kaikkien ihmisoikeudet ovat tärkeitä koko maailmassa.
En voi sulkea silmiäni siltä, mitä tapahtuu lähelläni.
Ja mitä ympärillämme voikaan vielä tapahtua tulevaisuudessa?
- Israel ei ole virallisesti ilmaissut tukevansa kumpaakaan osapuolta,
mistä se johtuu?
- Se johtuu siitä, että jos tuki tulee Israelin hallitukselta,
se saattaisi toimia vapautta tarvitsevia ihmisiä vastaan.
Koska kaikkea sitä, mitä Israel tukee, vastustetaan Lähi-idässä.
Israelin kanta on kuitenkin se, ettei tästä konfliktista vaieta.
Me tuemme kaikkea, mikä on inhimillistä.
Aluksi olin ainoa hallituksessa, koska osaan arabiaa,
ja syyrialaiset kääntyvät puoleeni taistelussaan demokratian puolesta.
Vähitellen ministerit alkoivat muuttamaan kantaansa,
ja yhä useammat ymmärtävät, että Syyria, Iran ja Hizbollah
vastustavat kaikki yhdessä vapautta ja länsimaita.
Jos Assad häviää, se merkitsee, että Iran häviää,
jos Iran häviää, Hizbollah häviää.
Sen jälkeen tilanne voi olla toinen.
Iran olisi yksin, koska Arabiliitto vastustaa Assadia ja Irania,
vielä enemmän kuin Israel.
Arabiliitolla ei ole ollut koskaan niin hyviä välejä Israeliin kuin nyt.
Me keskustelemme siitä, miten demokratiaa voisi lisätä alueella.
He pelkäävät Irania enemmän kuin Israel.
Viime kuukausina olemme nähneet, että Iran on uhka myös Turkille.
- Miten Israel on käytännössä mukana Syyrian tilanteessa?
- On tärkeää ymmärtää, että Lähi-idässä on erilainen mentaliteetti.
Jos taistelee jotakin vastaan, on tärkeää tehdä yhteistyötä.
Mutta Israel ei halua sotaa, vaan rauhaa.
Syyriassa on sota demokraattista hallintoa haluavien ihmisten
ja Assadin fundamentalistisen hallinnon välillä.
Emme tiedä, miten hallitseva rooli Iranilla on Syyrian armeijassa.
Konfliktin alussa yritin tukea Assadia,
koska ajattelin, että meille on tärkeää, ettei hallinto vaihdu.
Mutta nyt ymmärrämme, että Iran tukee Assadin hallintoa.
On ikävää, että myös Venäjä ja Kiina kannattavat Assadia.
Olen yrittänyt vaikuttaa siihen, mutta turhaan.
Amerikkalaisetkaan eivät ole onnistuneet siinä.
Jos Venäjän ja Kiinan kanta pysyy,
ja jos Syyrian oppositio vetoaa Haagin tuomioistuimeen,
niin Venäjän täytyy olla siinä mukana.
Siviilejä kuolee Syyriassa, koska Venäjä ja Kiina antavat
Syyrian hallinnolle legitimiteetin.
Kaikki ymmärtävät tilanteen vakavuuden, sen täytyy loppua.
- Kerroitte, että olette ainoa arabiaa puhuva Knessetin jäsen,
joka on ilmaissut tukensa Syyrian oppositiolle.
Miksi muut arabiaa puhuvat Knessetin jäsenet ovat hiljaa?
- Israelin parlamentissa arabit puhuvat vapaasti kaikesta.
Se paikka on ainoa laatuaan Lähi-idässä,
sellaista ei ole missään muussa maassa.
Sekä arabeille että juutalaisille ihmisoikeudet ovat tärkeitä.
Vain palestiinalaisten ihmisoikeusongelmista puhutaan,
mutta ihmisoikeusongelmia on Syyriassa, Libanonissa,
Jordaniassa ja Libyassa, eikä sitä nähdä ollenkaan.
Näissä maissa on aivan eri mentaliteetti.
Minusta se on väärin.
Israelin parlamentin täytyy tukea demokratiaa,
ja toivon, että he muuttavat mieltään.
Emme tiedä, mitä tulevaisuudessa tapahtuu tällä alueella.
- Olette keskustellut Syyrian opposition johtajan kanssa.
Hän pyysi Israelia toimittamaan heille aseita.
Pitäisikö Israelin mielestänne vastata pyyntöön?
- Oppositiossa on monia organisaatioita.
Tunnen monia Syyrian Vapauspuolueen johtajia.
Useimmat heistä ovat sanoneet,
että he haluavat yhteistyötä Israelin kanssa.
Emme tosin tiedä, mitä tulevaisuudessa tapahtuu.
Nyt he sanovat näin, mutta ehkä tulevaisuudessa he alkavat pelätä.
Toisin kuin Israelissa, arabimaissa puhutaan
sitä, mitä halutaan kuulla, ei sitä, mitä pitäisi kuulla.
Länsimaat eivät ole ymmärtäneet sitä.
Jos tämä kuitenkin jatkuu, Israel voi saada hyvät suhteet Syyriaan.
Jos ei, niin he eivät kuitenkaan tule olemaan väleissä Iranin kanssa.
Syyriassa tulee olemaan sota sunnien ja shiiojen välillä.
He eivät koskaan tule toimeen keskenään.
He ovat toisilleen suurempi uhka kuin Israel.
He eivät taistele Israelia vastaan. Konflikti on islamin sisäinen.
Toivon, että alueelle tulisi rauha ja hyvä yhteistyö.
Opposition tulee jatkaa taistelua Irania vastaan,
koska Iran on uhka Israelille monelta taholta.
Israel on este Iranille.
Jos länsi tukee Israelia, he vastustavat Irania,
joka on uhka koko maailmalle.
Israel on nyt yksin Irania vastassa.
Euroopankin pitäisi tukea Israelia ja taistella Irania vastaan.
- Mikä on Syyrian opposition asenne Israelia kohtaan?
- Syyrian oppositio haluaa muuttaa hallinnon.
He ovat pääasiassa sunneja.
Syyrian rajanaapureita ovat Jordania, Israel ja Libanon.
Sunnit ovat suurin väestöryhmä Syyriassa, noin 50% väestöstä.
Kurdit ovat myös suuri ryhmä, ja myös he vastustavat Assadia.
Druuseja, kristittyjä ja armenialaisia on myös.
He kaikki vastustavat Assadia, mutta he eivät uskalla ilmaista sitä.
Syyriassa ei ole ihmisoikeuksia.
Ei ole tuomioistuimia tai asianajajia.
Assadin vastustajilla ei ole mitään oikeuksia.
Assad täytyy syrjäyttää.
Ihmisoikeudet ja parempi hallinto Syyriassa on Israelinkin etu.
Nyt on tärkeää taistella Hizbollahia ja fundamentalistista islamia vastaan,
jota esiintyy nyt joka maassa.
Emme tiedä mitä tulee tapahtumaan Egyptissä, Tunisiassa ja Libyassa.
Meidän täytyy valmistautua tulevaisuuteen.
Fundamentalistinen islam on maailman uusi natsismi.
Jos sitä ei pysäytetä, koko maailma on pulassa.
Se johtaisi sotaan, jota emme tietenkään halua.
- Yllättävää kyllä, Syyrian ja Israelin raja on ollut rauhallinen
viimeiset 40 vuotta.
Syyrian oppositio ei ole täysin yhtenäinen.
Voiko rauhallinen tilanne Israelin kanssa silti vielä jatkua,
sen jälkeen, kun Bashar Assadin hallinto kaatuu?
- Assad ei ole taistellut 40 vuoteen meitä vastaan Syyrian rajoilta,
mutta hän taistelee meitä vastaan Libanonin ja Gazan rajoilta.
Hizbollah, Hamas ja Syyria ovat liittolaisia.
Pääministeri Netanjahu kysyi minulta,
että miksi meidän pitäisi tukea Assadin vastustajia,
koska hän ei sodi meitä vastaan.
Mutta hän sotii meitä vastaan fundamentalismiliikkeellä,
jonka keskus on Damaskos.
Assad on viisas, hän ei sodi meitä vastaan rajoillaan,
koska Israelin armeija pääsee tarvittasessa Damaskokseen tunnissa.
Se ei ole ongelma meille, mutta me tahdomme rauhaa.
Me emme tahdo sotia Assadia vastaan,
mutta Assad sotii meitä vastaan joka puolelta.
Hän on fundamentalistisen islamin johtaja.
- Ennen Syyrian mielen- osoitusten puhkeamista
olette toiminut humanitaarisessa ja taloudellisessa yhteistyössä
Israelin ja Syyrian välillä.
Oletteko yhä aktiivinen siinä,
vai onko se mahdollista tässä tilanteessa?
- Tämän hallituksen alussa tein yhteistyötä arabimaiden kanssa,
ja kysyin pääministeri Netanjahulta,
voinko tehdä jotain Syyrian hyväksi, koska silloin ei tehty mitään.
Hän sanoi, että tee kaikki, mikä on laillisesti mahdollista.
Pyysin kansainvälisiä järjestöjä auttamaan ihmisiä
käymään Syyriassa tekemässä avustusoperaatioita.
He sanoivat, ettei se onnistu tässä tilanteessa.
Olen tehnyt joitakin askeleita kolmen ja puolen vuoden aikana.
Onnistuin lähettämään suuria delegaatioita.
Ensimmäinen vieraili druusien pyhillä paikoilla Golanilla.
Sitten lähetin naisia vierailemaan perheiden luona.
Israelin ja syyrialaisten suhteet vahvistuivat.
Kun Arabikevät alkoi, ajattelin, että jatkamme yhteistyötä.
Damaskos myi noin 12 000 tonnia omenoita Golanin ylängöltä
- kalliita omenoita - Persianlahden maihin.
He lähettivät ne Damaskoksesta, mutta sitä valmisteltiin Israelissa.
Tämä yhteistyö parantaa Syyrian tilannetta.
Jatkan tätä toimintaa, ja kysyn aina hallitukselta,
onko tämä hyvä Israelille, ja he sanovat, että on.
Arabimaille sanon, että yritämme jatkaa yhteistyötä.
Jos Assad siirtää sodan Syyrian sisältä Golanille Israelin rajalle,
ja sitten hyökkää USA:n ja Ranskan lähetystöihin,
se johtaisi uudenlaiseen tilanteeseen.
Meidän täytyy muuttaa politiikkamme,
ja meidän täytyy ymmärtää, että Assad on Iranin liittolainen.
Mikään ei voi rikkoa sitä yhteyttä.
Syyrian armeijan upseerit menevät Iran armeijaan 1-5 vuodeksi.
Palattuaan he ovat uskollisempia Iranin hallinnolle kuin Assadille.
Tätä sidettä ei voi katkaista.
Minusta politiikkamme täytyy muuttua, ja väkivalta täytyy lopettaa.
Assad tappaa joka päivä 100-200 ihmistä.
Meillä ei ole tässä mitään intressejä.
Tämä tilanne täytyy saada loppumaan.
- Haluaisin kysyä Matilta:
Varaministeri Kara sanoi, että vähemmistöt kannattavat oppositiota.
Mutta raportit kertovat, että he hyväksyvät Assadin hallinnon,
ja Assad on sanonut edustavansa vähemmistöjä.
Mitä sanot tästä?
- Mielenkiintoinen kysymys. Assad, kuten Jordanian kuningaskin,
edustavat vähemmistöä, eivät enemmistöä.
En tiedä tarkkoja lukuja.
Jordanialaisille ja syyrialaisille ei koskaan näytetä tarkkoja tietoja,
ettei enemmistö tajuaisi omaa vahvuuttaan.
Se herättää pohtimaan, mistä Syyrian yhteiskunta oikeastaan muodostuu.
Assad ei edusta Syyrian kansan tahtoa.
Hän edustaa alawiitteja Syyrian hallituksessa.
Hänen sotilaitaan johtavat enimmäkseen alawiittiupseerit,
jotka taistelevat alawiittien uskonnon puolesta,
eivät syyrialaisten puolesta.
Vähemmistöt taistelevat turvallisuutensa puolesta.
He tietävät, että heidän asemansa huononee merkittävästi,
jos sunnienemmistö pääsee valtaan.
Kuten muissakin muslimimaissa, kun niihin tulee muslimihallitus,
vähemmistöt kärsivät.
Ennen valtaantuloaan alawiitit kärsivät heikkona vähemmistönä.
He eivät anna sen enää tapahtua.
He haluavat pysyä vallassa,
ja tappavat vaikka puolet Syyrian kansasta,
koska jos he menettävät vallan,
heistä tulee niitä, jotka kuolevat kaduilla.
Ei ole kyse vähemmistöjen edustamisesta,
se on taistelu elämästä ja kuolemasta.
Jos he luopuvat vallasta, heitä tapetaan valtavia määriä,
ja heidät ajetaan ulos maasta.
Siksi vähemmistöt pitävät kiinni Assadista, koska hän edustaa heitä.
Hän on vähemmistöjen johtaja, ei enemmistön.
He eivät voi ottaa sitä riskiä, että enemmistö hallitsisi maata.
- Herra Kara, näettekö jonkinlaista ratkaisua Syyrian tilanteelle?
- Länsi alkaa yhä enemmän ymmärtämään,
että väkivalta täytyy saada loppumaan,
ja se tapahtuu vain jos Assad syrjäytetään.
Keskustelen venäläisten kanssa,
tapasin Venäjän suurlähettilään muutama viikko sitten.
Myös Venäjä ja Kiina ymmärtävät sen.
Tapaan tänään Kiinan hallituksen jäseniä.
Yhä enemmän ymmärretään, että ellei väkivalta lopu,
monet valtiot joutuvat Haagin tuomioistuimeen.
Tämä ei ole vain Israelin tai Syyrian ongelma.
Tämä on koko maailman ongelma.
Länsi tulee puuttumaan Syyrian tilanteeseen,
ja Turkilla on varmasti siinä myös jokin rooli.
Ne valmistautuvat vähitellen toimimaan Syyriassa.
Uskon, että he lopulta voittavat Assadin,
viikon tai kuukauden sisällä.
Arabiliittokin vastustaa Assadia ja kannattaa oppositiota.
Oppositio vahvistuu päivä päivältä.
- Assadilta loppuu myös rahat, se on vain ajan kysymys.
- Kyllä. Myös Saudi-Arabia ja Kuwait tukevat oppositiota.
He pelkäävät Assadia, eivät vain Assadin takia,
vaan koska Iran on pääuhka.
Seuraava sota voi olla kaikkien sunnien sota Irania vastaan.
- Uskotteko, että presidentti Assad yrittää hyökätä Israeliin
tai muihin Lähi-idän maihin ennen hallintonsa romahtamista?
- Ehkä. Varaudumme kaikkiin skenaarioihin.
Assad on puhunut siitä,
ja Iranissakin puhutaan voimakkaasti Israelia vastaan.
He sanovat, että jos jokin maa tekee yhteistyötä opposition kanssa,
he hyökkäävät Israelia vastaan.
He haluavat tuhota Israelin, jos länsi puuttuu Syyrian asioihin.
Mutta emme me pelkää. Tiedämme, että he puhuvat niin.
Me olemme huolissamme vain ihmisoikeuksista.
Olemme lähettäneet apua, ruokaa lapsille ja lääkkeitä.
Emme osallistu sotimiseen.
Uskon, että se kiinnostaa länttä enemmän kuin Israelia.
Se on enemmän EU:n ongelma kuin Israelin.
- Puhuitte lääkkeiden lähettämisestä ja humanitaarisesta avusta.
Mitä aiotte tehdä seuraavaksi?
- Seuraavaksi täytyy painostaa Kiinaa ja Venäjää,
jotta he muuttaisivat kantansa.
Jos ne tekevät niin, tilanne voisi muuttua yhdessä päivässä.
En puhu Israelin hallituksen nimissä,
vaan minulle ovat tärkeitä ihmisoikeudet koko Lähi-idässä.
Länsimaiden täytyy osallistua tähän, ja ne voisivat osallistua,
jos Kiina ja Venäjä eivät tukisi YK:ssa Assadin hallintoa.
Kiinan ja Venäjän täytyy muuttaa kantansa.
- Aika on lopussa.
Kiitos, varaministeri Kara, että tulitte Jerusalem Studioon.
Kiitos, Saana ja TV7:n analyytikko Mati Shoshani.
Tässä kaikki tänään, olen Jonathan Hessen, shalom!
Suomennos: Hannele Tainio